ddrg/super_eurlex huggingface dataset:
11.

poziva države članice, ki nameravajo ohraniti omejitve na trgu dela za romunske in bolgarske delavce, naj jasno, pregledno in v skladu z merili in metodologijo Komisije predstavijo celovito utemeljitev s prepričljivimi argumenti in podatki, skupaj s socialno-ekonomskimi kazalniki, zaradi katerih menijo, da geografska mobilnost ustvarja veliko motnjo na njihovem nacionalnem trgu delovne sile;
98.

poziva Komisijo in države članice, naj na področju prometa zagotovijo dokončno vzpostavitev notranjega trga in pravično konkurenco na področju prometa, obenem pa ustrezno upoštevajo druge cilje politike Evropske unije, na primer pravilno delovanje prometnih storitev in storitev mobilnosti, cilje politike na področju javnih storitev, varnosti in varstva okolja ter cilje EU 2020 glede zmanjšanja emisij CO2 in odvisnosti od nafte;
18.

priznava, da so zavarovalnice odgovorne za ravnanje svojih uslužbencev in da morajo imeti posredniki zavarovanje poklicne odgovornosti; ugotavlja, da so goljufije zajete v kazenskem pravu; ugotavlja, da bi lahko bili nadzorniki zaradi pravil o zavarovalni jamstveni shemi, ki bi krila zlorabe pri prodaji in goljufije, manj pozorni in pripravljeni uporabiti nadzorna pooblastila, s tem pa bi ustvarjali moralno tveganje;
54.

pozdravlja dosedanjo finančno in logistično podporo EU in posameznih držav članic Mednarodnemu kazenskemu sodišču in priporoča, da se obstoječe oblike podpore bodisi v okviru rednega proračuna Mednarodnega kazenskega sodišča, v katerega prispevajo države pogodbenice, bodisi v okviru sredstev EU, na primer za evropski instrument za demokracijo in človekove pravice, nadaljujejo, zlasti na naslednjih področjih: dejavnosti ozaveščanja za pomoč žrtvam in prizadetim skupnostim; pravno zastopanje; preselitve prič; sodelovanje in varstvo žrtev/prič, pri čemer je treba posebno pozornost nameniti potrebam mladoletnih žrtev in žrtev ženskega spola; zagotavljanje podpore, ki bo sodišču omogočila pokritje nujnih operativnih potreb, ki so nastale zaradi novih preiskav; poziva EU in države članice, naj podprejo prizadevanja sodišča za izboljšave prisotnosti na terenu, pri tem pa priznajo, kako pomembna je njegova prisotnost za spodbujanje razumevanja in podpore njegovega mandata ter za vključevanje in pomoč skupnostim, ki so bile tarča zločinov, ki sodijo v pristojnost sodišča; je zaskrbljen, ker pomanjkanje sredstev še zmeraj ovira celovito delovanje sodišča;
3.

poudarja, da v državah v razvoju delež davkov v razmerju do BDP znaša med 10 % in 20 %, v razvitih državah pa je ta delež od 25 % do 40 %; regrets that too little support has been given so far by donors to tax-related assistance; v tem okviru pozdravlja predlog Komisije za zagotovitev večje podpore državam v razvoju, da se jim zagotovita pomoč pri davčnih reformah in krepitvi davčne uprave v zvezi z Evropskim razvojnim skladom za države AKP, instrumentom za razvojno sodelovanje, Evropskim instrumentom sosedstva in partnerstva ter podpora nacionalnim nadzornim organom, parlamentom in nedržavnim akterjem;
58.

meni, da sedanji izobraževalni sistemi in sistemi usposabljanja ne morejo preprečiti visokega deleža invalidov v številu oseb, ki predhodno zapustijo šolanje, ne da bi bile potrebne dodatne javne politike, ki ponujajo posebno učno podporo, saj cilji strategije Evropa 2020 določajo zmanjšanje na manj kot 10 %; poudarja, da to vodi v pomembne socialne in zaposlitvene slabosti ter posledično v revščino invalidov, zlasti v obdobju sedanje gospodarske krize; poudarja, glede na visok delež invalidov v številu oseb, ki predhodno zapustijo šolanje, in z vidika sklepov Sveta z dne 11. maja 2010 o socialni razsežnosti izobraževanja in usposabljanja, potrebo po vlaganju v učinkovite (tudi alternativne) izobraževalne programe in programe (poklicnih) usposabljanj in njihovem spodbujanju, ki so prilagojeni potrebam, značilnostim in zmožnostim invalidov; ugotavlja, da to zahteva razpoložljivost ustreznega števila kvalificiranega in motiviranega strokovnega osebja z zanesljivimi in primernimi programi ter razpoložljivost takšnih programov v učnem načrtu vseh poklicnih izobraževalnih ustanov, ustanov za usposabljanje ter ustanov visokošolskega izobraževanja, tudi v posebnih učnih načrtih za invalide, da se prepreči negativno obnašanje do invalidnih otrok in jim omogoči pridobitev ustreznih kvalifikacij za vstop na sodoben in prost trg dela; poziva države članice in Komisijo, naj invalidom omogočijo boljši dostop do informacij o obstoječih programih mobilnosti in izobraževanja ter enak dostop do programov vseživljenjskega učenja; ugotavlja, čeprav je temu že tako, da je treba v strategijo Evropa 2020 in v njene vodilne pobude vključiti protidiskrimimacijske politike, da se zagotovi izvajanje člena 24 Konvencije ZN o pravicah invalidov;
2.

Za postopke zaradi insolventnosti pri decentraliziranih skupinah bi moral instrument poskrbeti za naslednje: A. Pravila za obvezno usklajevanje in sodelovanje med sodišči, med sodišči in stečajnimi upravitelji ter med stečajnimi upravitelji samimi. B. Pravila o takojšnjem priznavanju sodnih odločb o začetku, poteku in zaključku postopkov zaradi insolventnosti ter odločbe, izdane v zvezi s takšnimi postopki. C. Pravila o dostopu upraviteljev in upnikov do sodišča. D. Pravila, ki olajšajo in spodbujajo uporabo različnih oblik sodelovanja med sodišči, da se postopki zaradi insolventnosti uskladijo ter se vzpostavijo pogoji in varovalni ukrepi, ki morajo veljati za takšne oblike sodelovanja. Na izmenjavo informacij, usklajevanje ravnanja in oblikovanje skupnih rešitev bi vplivalo naslednje: — posredovanje informacij med sodišči na kakršen koli način, — usklajevanje upravljanja in nadzora dolžnikovega premoženja in poslov, — pogajanja, odobritev in izvajanje insolvenčnih sporazumov o usklajevanju postopkov, — usklajevanje zaslišanj. E. Pravila, ki bi omogočala in spodbujala določitev skupnega upravitelja za vse postopke, ki bi ga imenovala vključena sodišča, pomagali pa bi mu lokalni predstavniki v okviru usmerjevalnega odbora; pravila o postopku, ki ureja sodelovanje med člani usmerjevalnega odbora. F. Pravila, ki bi omogočala in spodbujala čezmejne insolvenčne sporazume, ki bi urejali dodelitev odgovornosti za različne vidike vodenja in upravljanja postopka med različnimi vključenimi sodišči in med stečajnimi upravitelji, med drugim: — delitev nalog med strankami sporazuma; — razpoložljivost in usklajevanje pomoči; — usklajevanje vračanja premoženja v korist upnikov nasploh; — posredovanje in obdelava terjatev; — metode komuniciranja, vključno z jezikom, pogostostjo in sredstvi; — uporaba in odtujitev premoženja; — usklajevanje načrtov reorganizacije; — vprašanja, ki se posebej dotikajo sporazuma, vključno s spremembami in prenehanjem, razlago, učinkovitostjo in reševanjem sporov; — upravno vodenje postopka, zlasti glede prekinitev postopka ali sporazumov med strankami, da ne bodo posegle po določenih pravnih dejanjih; — varovalni ukrepi; — stroški in pristojbine.
55.

ugotavlja, da so obmorske regije glavna turistična destinacija v Evropi in da je zato treba posvetiti primerno pozornost načinom prostorskega načrtovanja na obmorskih območjih, nevarnostim obsežne urbanizacije ter potrebi po ohranitvi kakovosti in trajnosti obmorskih območij in njihove dediščine, pa tudi infrastrukture turističnih storitev; poudarja, da je v okviru obmorske, otočne in pomorske turistične strategije treba vložiti ustrezna sredstva, da se evropske obale zaščitijo pred erozijo, da se zaščitijo okoljska in živalska dediščina ter se izboljša kakovost voda, da bi se razvil trajnosten in kakovosten kopališki in potapljaški turizem; v zvezi s tem pozdravlja pobudo Komisije za razvoj strategije za trajnostni obalni in pomorski turizem ter poziva k razvoju podobnih posebnih strategij za otoke, gorske regije in druga ranljiva območja;
6.

meni, da bi bila največja dodana vrednost prenovljenega sklada učinkovita podpora za usposabljanje in prekvalifikacijo delavcev z namenom njihove ponovne zaposlitve v težkih razmerah na trgih dela, ki so posledica nepredvidenega prestrukturiranja podjetij ali sektorjev, zaradi česar nastane ali se poglobi neujemanje znanj s potrebami; poudarja, da bi bil tak instrument dragoceno dopolnilo za ukrepe, ki jih financira Evropski socialni sklad in so pretežno namenjeni prilagajanju na svetovne izzive in zagotavljanju trajnostne gospodarske rasti; poleg tega poudarja, da bi ta instrument po eni strani zagotovil solidarnost EU z delavci, ki jih prizadene prestrukturiranje, po drugi strani pa bi njegova hitra, usmerjena in potrebam prilagojena intervencija pomagala državam članicam pri preprečevanju dolgoročne brezposelnosti;
61.

meni, da so revizije ključnega pomena za ponovno oživitev notranjega trga; poziva Komisijo, naj preveri, v kolikšni meri bi lahko lažje zagotavljanje čezmejnih revizijskih storitev lahko pripomoglo k odpravi ovir pri vstopanju na trg in ozkih grl glede zmogljivosti; poziva Komisijo, naj pregleda, kako bi lahko evropski trg za revizijske storitve pripomogel k zmanjšanju zapletenosti postopkov in stroškov za vse udeležence na trgu, zlasti za male in srednje velike revizijske družbe; spodbuja Komisijo, naj sprejme vse pomembne ukrepe za vključitev mednarodnih standardov revidiranja v zakonodajo EU in njihovo uveljavitev, saj bi to prispevalo k vzpostavitvi resnično enakih konkurenčnih pogojev za revizijske družbe; opozarja na priporočila Komisije glede odgovornosti revizorjev; poziva Komisijo, naj v tem okviru predstavi predloge, da bi povečali usklajenost in uvedli evropski potni list za revizorje, pri čemer bi poseben poudarek namenili vsemu, kar zagotavlja neodvisnost revizorjev;
poziva vse institucije EU, tudi agencije EU in države članice, naj z oblikovanjem kodeksov obnašanja ali izboljšanjem že obstoječih zagotovijo več preglednosti, z jasnimi pravili o navzkrižju interesov, ter naj sprejmejo ukrepe za preprečevanje korupcije in boj proti njej pri njenem prodiranju v politiko in medije, tudi z večjo preglednostjo in nadzorom nad financiranjem in vlaganjem sredstev;
7.

podpira, zlasti spričo trenutnega pomanjkanja beljakovin v EU, predlog Komisije za preklic določb o prepovedi krmljenja s predelanimi živalskimi beljakovinami za neprežvekovalce, pod pogojem, da to velja samo za nerastlinojedce in da: — predelane živalske beljakovine izvirajo samo iz vrst, ki ne obolevajo za TSE, — so proizvodne in sterilizacijske metode, ki se uporabljajo za predelane živalske beljakovine v skladu z najstrožjimi varnostnimi standardi in s pravili, opredeljenimi v Uredbi o živalskih stranskih proizvodih, in uporabljajo najnovejšo in najvarnejšo razpoložljivo tehnologijo, — sedanje prepovedi recikliranja znotraj iste živalske vrste („kanibalizem“) ostanejo v veljavi, — so proizvodne poti predelanih živalskih beljakovin, pridobljenih iz različnih vrst, popolnoma ločene, — ločevanje teh proizvodnih poti nadzirajo pristojni organi v državah članicah in jih revidira Komisija, — se pred ukinitvijo prepovedi krmljenja s predelanimi živalskimi beljakovinami zagotovi zanesljiva metoda za posamezne živalske vrste, s pomočjo katere je mogoče ugotoviti, od katere živalske vrste izvirajo beljakovine v živalski krmi, ki vsebuje predelane živalske beljakovine, tako da je recikliranje znotraj iste vrste in prisotnost predelanih živalskih beljakovin, pridobljenih iz prežvekovalcev, možno izključiti, in — se proizvodnja predelanih živalskih beljakovin iz snovi kategorije 1 ali kategorije 2 prepove in da se za proizvodnjo predelanih živalskih beljakovin uporabljajo le snovi kategorije 3, ki so ustrezne za prehrano ljudi;
A.

ker so se do maja 2011 usmrtitve izvrševale v samo devetih državah, kar jasno kaže na to, da se v svetu vedno bolj priznava krutost in nečloveškost smrtne kazni,
8.

poudarja pomen energetske varnosti in meni, da bo ruska energetska politika v razmerju do držav članic in držav v skupni soseski lakmusov test za ugotavljanje resnosti namena Rusije za modernizacijo in demokratizacijo; poudarja, da oskrba z naravnimi viri ne bi smelo biti politično orodje; poudarja, da bi morala biti osnova takšnega sodelovanja načela soodvisnosti in preglednosti ter enakega dostopa do trgov, infrastrukture in naložb; pozdravlja zanimanje, ki ga je tudi Rusija pokazala za pravno zavezujoč energetski okvir; ponovno poudarja, da je v interesu EU doseči uravnoteženo tristransko rešitev med EU, Rusijo in Ukrajino o prihodnji oskrbi EU s plinom; poziva k tesnemu sodelovanju med EU in Rusijo na področju oskrbe s surovinami in redkimi zemljinami, predvsem tistimi, ki so označene kot kritične, in v zvezi s tem poziva k spoštovanju mednarodnih pravil, predvsem pravil STO;
44.

poudarja, da so maloprodajni trgovci in dobavitelji gibalo inovacij, raziskav in razvoja; poudarja, da mora celoten sektor še naprej zviševati raven naložb v inovativno tehnologijo in prakso, da bi nadalje povečali konkurenčnost v dobavni verigi, vključujoč logistiko in prevoz, energetsko učinkovitost, pakiranje, odlaganje odpadkov in recikliranje proizvodov, ter izmenjavali dobro prakso;
1.

pozdravlja naslednje cilje iz sklepov Evropskega sveta v Barceloni: do leta 2010 zagotoviti otroško varstvo za najmanj 90 % otrok od starosti 3 let do začetka obveznega šolanja in vsaj za 33 % otrok do starosti 3 let; vendar meni, da morata Svet in Komisija te cilje pregledati in posodobiti ter postaviti otrokove potrebe in interese v središče politike o predšolski vzgoji in varstvu;
100.

poziva Komisijo, naj še naprej podpira in dosledno izvaja potrjevanje kakovosti, ki je bistveno za spodbujanje inovacijskih postopkov z vidika ukrepanja, učinkovitosti in uspešnosti, kot so postopki na priporočilo evropskega okvira za zagotavljanje kakovosti poklicnega izobraževanja in usposabljanja (EQAVET) in instrumentov, oblikovanih v okviru københavnskega procesa, denimo Europass in evropsko ogrodje kvalifikacij; države članice pa poziva, naj poenostavijo postopke priznavanja poklicnih kvalifikacij iz drugih držav, tako da bo mogoče poklicne kompetence dokazati ne le na podlagi formalnih kvalifikacij, temveč tudi s poskusnimi dobami, praktičnim in teoretičnim testiranjem ter strokovnimi ocenami;
5.

poziva podpredsednico Komisije in visoko predstavnico Unije za zunanjo in varnostno politiko Catherine Ashton, naj še naprej na najvišji ravni pri svojih stikih s kitajskimi oblastmi obravnava vprašanje kršitev človekovih pravic, med drugim nedavno izrečeni zaporni kazni 10 let Liu Xianbinu in 11 let Liu Xiaoboju ter na primer zadeve Liu Xia, Chen Guangchenga, Liu Xianbina, Hu Jia, Tang Jitiana, Jiang Tianyonga, Teng Biaoja, Liu Shihuija, Tang Jinglinga, Li Tiantian, Ran Yunfeija, Ding Maoa and Chen Weija, poleg tega z zaskrbljenostjo ugotavlja, da njihovi partnerji in družine živijo v represivnih pogojih, ter jo poziva naj o teh zadevah po prihodnjem političnem dialogu na visoki ravni med EU in Kitajsko, v katerem bo sodelovala, poroča Evropskemu parlamentu;
100.

poziva lokalne in regionalne organe, naj vzpostavijo prostore za srečanja in določijo osnovo za vzpostavitev lokalnih omrežij, da povečajo ozaveščenost o kulturnih in ustvarjalnih industrijah med vsemi zaposlenimi v sektorju z izmenjavo strokovnega znanja, poskusi, izboljšanjem znanja in izobraževanjem o inovativnih tehnologijah, kot so digitalne tehnologije, ter med širšo javnostjo z usposabljanjem, razpravami ter drugimi umetniškimi in kulturnimi dogodki, in naj razvijejo ustvarjalna središča in inkubatorje, da bi ustvarjalnim mladim iz stroke podjetjem omogočili delo v mreži, spodbudili inovacije in povečali prepoznavnost sektorja;
14.

poziva Komisijo, naj v celoti in učinkovito uporabi podporo, ki jo zagotavljajo evropski instrument sosedstva in partnerstva, evropski instrument za demokracijo in človekove pravice ter instrument za stabilnost, in naj nujno oblikuje konkretne predloge, kako naj prihodnja finančna pomoč EU bolje pomaga državam in civilnim družbam na Bližnjem vzhodu in v Zalivu pri njihovem prehodu k demokraciji in spoštovanju človekovih pravic;
5.

poziva Komisijo, naj podpre raziskave na področju gojenja in dobave semen stročnic v EU, vključno z njihovim prispevkom k obvladovanju bolezni, in pripravi predloge za raziskave in razvoj načinov za izboljšanje kmetijskih svetovalnih služb in v okviru razvoja podeželja za storitve za usposabljanje kmetov na področju uporabe kolobarjenja posevkov, mešane rastlinske pridelave in tehničnih pripomočkov za proizvodnjo krme na kmetijah;
22.

znova poudarja, da dogodki v Libiji in v drugih državah te regije kažejo, da je treba nujno razviti ambicioznejše in učinkovitejše politike in instrumente in okrepiti njihovo proračunsko osnovo, da se spodbudijo in podprejo politične, gospodarske in socialne reforme v južnem sosedstvu EU; poudarja, da mora strateški pregled evropske sosedske politike, ki ravno poteka, odražati aktualne dogodke v severni Afriki in da mora doseči nove, boljše načine za izpolnitev potreb in ambicij teh narodov; vztraja, da je treba v evropski sosedski politiki prednostno razvrstiti merila za neodvisnost sodstva, spoštovanje temeljnih pravic, pluralizem in svobodo tiska ter boj proti korupciji; poziva k boljšemu usklajevanju z drugimi politikami Unije, ki so povezane s temi državami;
37.

spodbuja Hrvaško, naj si še naprej prizadeva za ohranjanje in nadaljnji razvoj dobrih sosedskih odnosov in naj ohrani pomembno in proaktivno vlogo pri spodbujanju regionalnega sodelovanja na vseh ravneh; pozdravlja dejstvo, da je hrvaški predsednik med svojim uradnim obiskom v Sarajevu aprila 2010 izrazil globoko spoštovanje do bosanskih žrtev vojnih zločinov; meni, da takšna pobuda in gesta pomenita zavezanost Hrvaške rešitvi zgodovinskih vprašanj s svojimi sosedami na pravičen, iskren in dostojanstven način; pozdravlja tudi skupno izjavo predsednika Hrvaške in predsednice tamkajšnje vlade o podpori ozemeljski celovitosti in suverenosti Bosne in Hercegovine ter njenemu pristopu k EU in Natu; ugotavlja, da je bil napredek v regionalnem sodelovanju neuravnotežen, zato poziva hrvaško vlado in vlade sosednjih držav, naj poglobijo dialog za spravo med državljani te regije ter poiščejo dokončne in za vse sprejemljive rešitve za nerešena bilateralna vprašanja, zlasti kar zadeva končne sporazume o državnih mejah, pogrešane osebe, vračilo premoženja in vračanje beguncev, pa tudi izročitev državljanov, osumljenih vojnih zločinov in zločinov proti človeštvu;
26.

poudarja, da so imeli sistemi socialne zaščite priznano vlogo pri stabilizaciji gospodarstva in blažitvi socialnega vpliva krize; zato poziva države članice, naj zlasti, ko je potrebna fiskalna konsolidacija, zagotovijo, da bodo sistemi socialne zaščite še naprej zagotavljali ustrezno podporo in imeli vlogo pri varovanju in izboljšanju kvalifikacij in zaposljivosti, da se bo človeški kapital lahko ohranil in izboljšal, oživitev pa bo v celoti izkoriščena;
—

ob upoštevanju resolucij z dne 1. decembra 2005 o pripravah na šesto ministrsko konferenco WTO v Hongkongu (1), z dne 4. aprila 2006 o oceni pogajalskega kroga iz Dohe po ministrski konferenci WTO v Hongkongu (2), z dne 27. aprila 2006 o okrepljenem partnerstvu med Evropsko unijo in Latinsko Ameriko (3), z dne 7. septembra 2006 o odložitvi pogajanj o razvojnem načrtu iz Dohe (4), z dne 12. oktobra 2006 o gospodarskih in trgovinskih odnosih med EU in Mercosurjem z namenom sklenitve medregionalnega pridružitvenega sporazuma (5), z dne 23. maja 2007 o sporazumih za gospodarsko partnerstvo (6), z dne 12. decembra 2007 o sporazumih za gospodarsko partnerstvo (7), z dne 24. aprila 2008 o petem vrhunskem srečanju latinskoameriških in karibskih držav in Evropske unije v Limi (8) ter resolucije za reformo Svetovne trgovinske organizacije (9), z dne 9. oktobra 2008 o ustavitvi kroga pogajanj iz Dohe v okviru Svetovne trgovinske organizacije in o prihodnosti razvojne agende iz Dohe (10), z dne 25. marca 2009 o sporazumu o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani (11), stališča z dne 25. marca 2009 o predlogu za sklep Sveta o sklenitvi Sporazuma o gospodarskem partnerstvu med državami Cariforum na eni strani in Evropsko skupnostjo in njenimi državami članicami na drugi strani (12), z dne 5. maja 2010 o strategiji EU za odnose z Latinsko Ameriko (13) in z dne 21. oktobra 2010 o trgovinskih odnosih Evropske Unije z Latinsko Ameriko (14),
2.

poziva k dodelitvi posebnih in precejšnjih finančnih, človeških in organizacijskih virov za sodelovanje žensk in vključevanje načela enakosti med spoloma v področje zunanje in varnostne politike; poziva, naj bo več žensk sprejetih v policijske, vojaške in pravosodne vrste ter v misije za ohranjanje pravne države in v mirovne operacije; poziva države članice EU, naj dejavno spodbujajo sodelovanje žensk v svojih dvostranskih in večstranskih odnosih z državami in organizacijami zunaj EU;
25.

naroči svojemu predsedniku, naj to resolucijo in poročilo Odbora za peticije posreduje Svetu, Komisiji, evropskemu varuhu človekovih pravic, vladam in parlamentom držav članic ter njihovim varuhom človekovih pravic oziroma podobnim pristojnim organom.
—

ob upoštevanju resolucij z dne 1. decembra 2005 o pripravah na šesto ministrsko konferenco STO v Hongkongu (1), z dne 4. aprila 2006 o oceni pogajalskega kroga iz Dohe po ministrski konferenci STO v Hongkongu (2), z dne 1. junija 2006 o trgovini in revščini: oblikovanje trgovinske politike, ki bo povečala prispevek trgovine k odpravi revščine (3), z dne 27. aprila 2006 o okrepljenem partnerstvu med Evropsko unijo in Latinsko Ameriko (4), z dne 12. oktobra 2006 o gospodarskih in trgovinskih odnosih med EU in Mercosurjem z namenom sklenitve medregionalnega pridružitvenega sporazuma (5), z dne 23. maja 2007 o pomoči EU za trgovino (6), z dne 12. julija 2007 o sporazumu TRIPS in dostopu do zdravil (7), z dne 29. novembra 2007 o trgovini in podnebnih spremembah (8), z dne 24. aprila 2008 o petem vrhunskem srečanju latinskoameriških in karibskih držav in Evropske unije v Limi (9) ter resolucije z dne 24. aprila 2008 za reformo Svetovne trgovinske organizacije (10), z dne 20. maja 2008 o trgovini s surovinami in izdelki (11), z dne 25. marca 2010 o učinkih svetovne finančne in gospodarske krize na države v razvoju in razvojno sodelovanje (12) ter z dne 5. maja 2010 o strategiji EU za odnose z Latinsko Ameriko (13),
3.

poudarja, da je uspeh tega novega koncepta odvisen od jasnega obsega in razmejitve odgovornosti med različnimi udeleženimi partnerji, natančnih časovnic izvedbe posameznih projektov, izmerljivih in dosegljivih ciljev, ki so čimbolj tržno usmerjeni, ter poenostavljenih upravnih postopkov v zvezi z izvajanjem in optimalnim razširjanjem ugotovitev raziskav ter dostopom do njih; v zvezi s tem poudarja osrednjo vlogo, ki jo ima Komisija pri zagotavljanju pravega okvira delovanja in smernic za posamezne projekte pod krovom enega partnerstva;
79.

podpira dodeljevanje proračunske podpore izključno v primeru povsem zanesljivih zagotovil, da bodo sredstva uporabljena za določen namen in za doseganje vnaprej določenega cilja ter da prejemniki izpolnjujejo merila v zvezi s spoštovanjem človekovih pravic in demokratičnim vodenjem; pričakuje učinkovitejšo presojo in nadzor proračunske podpore, da se analizira, ali je dosegla svoj namen in ali vlade držav prejemnic izpolnjujejo omenjena merila; poziva Komisijo, naj oblikuje informacijsko podprto preglednico kazalnikov, ki jo bo nadzoroval Evropski parlament in ki bo namenjena ocenjevanju učinkovitosti pomoči Skupnosti pri zmanjševanju revščine, izobraževanju in ustvarjanju delovnih mest, pri čemer bo preglednica temeljila na stopnji doseganja pričakovanih finančnih kazalnikov in ciljev;
4.

meni, da bi morale vse države članice, zlasti pa tiste, ki so del ekonomske in monetarne unije, pri oblikovanju svojih ekonomskih politik upoštevati učinke teh politik znotraj države in njihove posledice za Unijo, zlasti države članice ekonomske in monetarne unije; meni, da so ekonomske politike vprašanje skupnega pomena in jih je treba uskladiti v okviru Sveta v skladu s postopki iz Pogodbe;